钦定古今图书集成/明伦汇编/官常典/第740卷 > 王续宗 张信 张环
## 钦定古今图书集成/明伦汇编/官常典/第740卷 > 王续宗 张信 张环

按《静宁州志》：“续宗，忠仲子，善骑射，以增广生为监生，
授河南罗山县主簿。正德七年，流贼乱河南，续宗请
于督军修城道淮为濠。汝宁属城多残破，罗山独全。
督军器之，使帅诸县民兵讨贼，追得妇女生畜辎重
甚众。遂与指挥沈镗合兵追贼牢山。贼战急，沈镗奔
溃，续宗与弟义官梅，亲兵张信、张环等下马死战，力”
不支，挥弟去，令保妻子还乡养母。从者尽死，续宗矢
尽为贼擒，说降，续宗抗骂支解以死。赠罗山知县，立
祠荫子尚贤监生。